nahid-hub/BLUGE-bengali-wikipedia-section-title-prediction huggingface dataset:
স্যালিঞ্জার ম্যানহাটনে বেড়ে উঠেন এবং মাধ্যমিক স্কুল থেকেই ছোট গল্প লেখা শুরু করেন । ১৯৪০ এর দশকের শুরুর দিকে তিনি দ্বিতীয় বিশ্বযুদ্ধে যোগ দেওয়ার আগে তার একাধিক ছোটগল্প "স্টোরি" ম্যাগাজিনে প্রকাশিত হয় । ১৯৪৮ সালে তার, সমালোচকদের দ্বারা বহুল প্রশংসিত গল্প “এ পারফেক্ট ডে ফর বানানাফিস” "দ্য নিউ ইয়র্কার" ম্যাগাজিনে প্রকাশিত হয় । এই ম্যাগাজিনেই পরবর্তি সময়ে তার আরো অনেক লেখা প্রকাশিত হয় । "দ্য ক্যাচার ইন দ্য রায়" প্রকাশিত হয় ১৯৫১ সালে এবং তাৎক্ষনিক সফলতা অর্জন করে । অনেক তরুণ পাঠক এটার প্রধান চরিত্র হোল্ডেন কোলফিল্ডের বয়ঃসন্ধিকালীন সময়ের একাকিত্ব, সবার থেকে বিচ্ছিন্নতা অনুভব করা এবং নিজের মধ্যের কোমলমতি ভাবটা হারিয়ে ফেলার বর্ণনার প্রশংসা করেন । উপন্যাসটি একইসাথে ব্যাপকভাবে পঠিত হয় এবং বিতর্কিতও হয় । উপন্যাসটির এক বছরে প্রায় ২,৫০,০০০ টি কপি বিক্রি হয় ।

"দ্য ক্যাচার ইন দ্য রায়" এর সফলতা তাকে খ্যাতি এনে দেয় এবং তার লেখার সমালোচনাও হতে থাকে । এরফলে স্যালিঞ্জার অনেকটা আত্নকেন্দ্রিক হয়ে পড়েন এবং তার নতুন লেখাগুলো প্রকাশ করতে আর তেমন আগ্রহ দেখান না । এর পরে “নাইন স্টোরিজ” (১৯৫৩) নামে তার একটি ছোটগল্প সমগ্র বের হয়, যেটাতে একটি নোভেলা বা ছোট উপন্যাস এবং একটি ছোট গল্প ছিল । এরপরে প্রকাশিত হয় “ফ্রাননি এ্যান্ড জোই্” (১৯৬১); এটাতে ২টা ছোট উপ্যাস ছিল । পরবর্তি সময়ে আরো প্রকাশিত হয় “” (১৯৬৩) । তার শেষ লেখা “হ্যাপওরথ ১৬, ১৯২৪” নামের একটি নোভেলা বা ছোট উপন্যাস ১৯ জুন, ১৯৬৫ সালে "দ্য নিউ ইয়র্কার" ম্যাগাজিনে প্রকাশিত হয় । পরবর্তি সময়ে, স্যালিঞ্জার তার প্রতি মানুষের অবাঞ্ছিত মনোযোগে কিছুটা ভুগান্তির শিকার হন । তিনি ১৯৮০ এর দশকে বায়োগ্রাফার ইএন হ্যমিলটন এবং ১৯৯০ এর দশকে আরো দুইজন কাছের মানুষের সাথে আইনি জটিলতায় জড়িয়ে পড়েন; এরা হচ্ছেন তার সাবেক প্রেমিকা জয়েস মেইনার্ড এবং নিজের মেয়ে মার্গারেট স্যালিঞ্জার । একটা ছোট প্রকাশক ১৯৯৬ সালে “হ্যাপওরথ ১৬, ১৯২৪” কে বই আকারে প্রকাশ করা জন্য স্যালিঞ্জারের সাথে একটি চুক্তি করেন । কিন্তু স্যালিঞ্জারের এত জটিলতার মধ্যে বইটির প্রকাশ অনিদৃষ্টকালের জন্য পিছিয়ে যায় । তার লেখা কপি করার অভিযোগে জুন ২০০৯ সালে তিনি একজন লেখকের বিরুদ্ধে মামলা করলে বিশ্বব্যাপী বিভিন্ন মাধ্যমে তাকে নিয়ে খবর ছাপানো হয় । জেরোমি বলেন ঔ লেখক “দ্য ক্যাচার ইন দ্য রায়” থেকে একটি চরিত্র নিজের লেখায় ব্যবহার করেছেন । 

২৭ জানুয়ারী, ২০১০ সালে কর্ণিশ, নিউ হ্যাম্পশায়ার-এ তিনি নিজ বাড়িতে স্বাভাবিকভাবে মৃত্যুবরণ করেন । ২০১৩ সালে তার ৩ টি অপ্রকাশিত গল্প সংক্ষিপ্তভাবে অনলাইনে প্রকাশ করা হয়, যার মধ্যে একটি গল্প “দ্য ওশান ফুল অফ বোলিই বলস্” কে "দ্য ক্যাচার ইন দ্য রায়" এর প্রিকুয়েল বা আগের কাহিনী হিসেবে মনে করা হয় ।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. লেখার ধরণ এবং বিষয়বস্তু
titleC. জীবনী
titleD. মৃত্যুর পরে প্রকাশিত হওয়ার কথা যেসব লেখার
উত্তর: titleC
উলাগ্রামের পাঠশালায় তার শিক্ষাজীবন শুরু হয়। বান্দা মাধ্যমিক বিদ্যালয়ে নবম শ্রেণী পর্যন্ত পড়াশুনা করেন। ১৯৬১ সালে ডুমুরিয়া মাধ্যমিক বিদ্যালয় থেকে ম্যাট্রিক্যুলেশন পাশ করেন। ১৯৬৩ সালে দৌলতপুর বিএল কলেজ থেকে এইচএসসি পরীক্ষায় উত্তীর্ণ হন। রাজশাহী বিশ্ববিদ্যালয় থেকে ১৯৬৬ সালে তিনি রাষ্ট্রবিজ্ঞানে অনার্স এবং ১৯৬৭ সালে একই বিষয়ে একই বিশ্ববিদ্যালয় থেকে স্নাতকোত্তর ডিগ্রী নেন। চাকুরীকরাকালীন সময়ে ১৯৭২ সালে তিনি বিএড পাশ করেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. শিক্ষক নেতা ও সংগঠক
titleC. শিক্ষাজীবন
titleD. পারিবারিক জীবন
উত্তর: titleC
৫০-এর দশকে তৎকালীন মহকুমা প্রশাসক হেলাল উদ্দিন আহমেদ চৌধুরী শহরের দক্ষিণে রেললাইনের পার্শ্বে বিনোদনের জন্য একটি পার্ক এবং কেন্দ্রীয় ঈদগাঁহ মাঠ প্রতিষ্ঠার উদ্যোগ গ্রহণ করেন। এজন্য পাঁচ একর জমি সংগৃহিত হয়। ১৯৫৭ সালে এই সংগৃহিত জমির পূর্বপাশে একটি পুকুর খুঁড়ে সেই মাটি দিয়ে নিচু জায়গা ভরাট করে ঈদগাঁহ মাঠ নির্মাণ করা হয়। পুকুরটার চারপাশের পাড় মাটি দিয়ে বেঁধে পুকুরের উত্তর পার্শ্বে একটি শান বাঁধানো ঘাটও নির্মিত হয়। সম্পূর্ণ কমপ্লেক্সটির নাম মহকুমা প্রশাসকের নামানুসারে হেলাল পার্ক রাখা হয়েছিল। বর্তমান স্টেডিয়ামের স্থানটি সেই ঈদগাঁহ মাঠ হিসেবে দুই ঈদের নামাজ এবং অন্য সময়ে খেলার মাঠ হিসেবে ব্যবহার করা হতো। মহকুমা ক্রীড়া সংস্থা পরিচালিত ফুটবলসহ সবধরনের খেলা এই মাঠে অনুষ্ঠিত হবে- এই শর্তে ২৯ আগস্ট, ১৯৫৭-তে ঈদগাঁহ মাঠ পরিচালনার জন্য একটি ট্রাস্ট গঠন করা হয়।

সঠিক অনুচ্ছেদ শিরোনাম কোনটি?
titleA. অন্যান্য ব্যবহার
titleB. ইতিহাস
titleC. স্বাধীনতা পূর্বকাল (১৯৫৭-১৯৭১)
titleD. স্বাধীনতা পরবর্তী সময় (১৯৭২- বর্তমান )
উত্তর: titleC
২০০৩ সালের সার্স-কোভ ভাইরাসকে মহামারী সৃষ্টি হওয়া থেকে রোধ করা হয়েছিল। জাতীয় ও আন্তর্জাতিক স্বাস্থ্য কর্তৃপক্ষের দ্বারা দ্রুত পদক্ষেপ যেমন বিশ্ব স্বাস্থ্য সংস্থা সংক্রমণকে ধীর করতে সাহায্য করেছিল এবং অবশেষে সংক্রমণের শৃঙ্খলা ভেঙে দেয়, যা মহামারী হওয়ার আগেই স্থানীয় মহামারীটি শেষ করে। তবে, এই রোগটি নির্মূল করা যায়নি এবং এটি আবার উত্থিত হতে পারে। এটি অ্যাটপিকাল নিউমোনিয়া সম্পর্কিত সন্দেহজনক ঘটনা পর্যবেক্ষণ এবং প্রতিবেদনের ওয়ারেন্টএটি অ্যাটপিকাল নিউমোনিয়া সম্পর্কিত সন্দেহজনক ঘটনা পর্যবেক্ষণ এবং প্রতিবেদনের প্রমাণ দেয়। রোগীদের কার্যকর বিচ্ছিন্নতা ছড়িয়ে পড়া নিয়ন্ত্রণে যথেষ্ট ছিল কারণ আক্রান্ত ব্যক্তিরা সাধারণত বেশ কয়েক দিন পরে ভাইরাস সংক্রমণ করে না এবং গুরুতর লক্ষণগুলি বিকশিত হওয়ার পরে কেবল সবচেয়ে সংক্রামক ছিল।


সঠিক অনুচ্ছেদ শিরোনাম কোনটি?
titleA. নীতি এবং অর্থনীতি
titleB. পরীক্ষা এবং সংযোজন
titleC. তথ্যসূত্র
titleD. ইতিহাস
উত্তর: titleD
ঢাকা থেকে ময়মনসিংহের উদ্দেশ্যে রওনা দিলে পথিমধ্যে ত্রিশাল উপজেলা পরে। ঢাকা থেকে ত্রিশাল উপজেলার দূরত্ব ১০০ কিঃমিঃ। ময়মনসিংহ থেকে ত্রিশাল উপজেলার দূরত্ব প্রায় ২১ কিঃমিঃ। উপজেলার ফাতেমানগরে একটি রেলস্টেশন আছে যেখানে কমিউটার, মেইল ও লোকাল ট্রেনগুলো থামে। উপজেলায় মোট রাস্তা ৯০০.৪৩ কিঃমিঃ, যার মাঝে পাকা রাস্তা ১৩৭.৫৫ কিঃমিঃ এবং কাঁচা রাস্তা ৭৫৯.২৬ কিঃমিঃ। ব্রীজ/কালভার্টের সংখ্যা ১৩৭টি (২৫৮৪ কিঃমিঃ) এবং নদীর সংখ্যা ১০টি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. প্রশাসন
titleC. শিক্ষা
titleD. যোগাযোগ ব্যবস্থা
উত্তর: titleD
জীবাশ্মীভূত ডাইনোসরের দেহে কোমল কলাতন্ত্রের অবস্থানের অন্যতম উৎকৃষ্ট নমুনা পাওয়া গেছে ইতালির পিয়েত্রারোজায়। ১৯৯৮ খ্রিঃ নিবন্ধীকৃত এই আবিষ্কারটি অন্যতম সিলুরোসর "সিপিওনিক্স স্যাম্‌নিটিকাস" প্রজাতির একটি ক্ষুদ্র ও অপ্রাপ্তবয়স্ক সদস্যের। নমুনাটিতে ক্ষুদ্রান্ত্র, কোলন, যকৃৎ, পেশি ও শ্বাসনালীর অংশবিশেষ সংরক্ষিত ছিল।

"সায়েন্স পত্রিকার" ২০০৫ খ্রিঃ মার্চ মাসে প্রকাশিত সংখ্যায় পুরাজীববিদ মেরি হিগবি শোয়াইৎজার এবং তার দল একটি ৬ কোটি ৮০ লক্ষ বছর পুরোনো "টির‍্যানোসরাস রেক্সের" পায়ের হাড়ে নমনীয় পদার্থের চিহ্ন প্রাপ্তির কথা ঘোষণা করেন, যে পদার্থ প্রকৃত কোমল কলাতন্ত্রের অবশেষরূপে নির্দিষ্ট করা হয়েছে। হাড়টি পাওয়া গিয়েছিল মন্টানার হেল ক্রিক প্রস্তরক্ষেত্র থেকে, এবং উক্ত বিজ্ঞানীরা নমুনাটি পাওয়ার পর সিদ্ধান্তে উপনীত হওয়ার আগে তাতে জলসঞ্চার করেন।

জীবাশ্মীভূত হাড়টির মজ্জাগহ্বর থেকে প্রথমে কয়েক সপ্তাহ ধরে খনিজ পদার্থ নিষ্কাশন করা হয়। এই পদ্ধতির নাম 'ডি-মিনারেলাইজেশন'। এর পর শোয়াইৎজার তার মধ্যে রক্তবাহ, অস্থি ধাত্র এবং যোগ কলা (অস্থি তন্তু) প্রভৃতির সুসংরক্ষিত অবশেষ দেখতে পান। অণুবীক্ষণ যন্ত্রের তলায় পুঙ্খানুপুঙ্খ অনুসন্ধানের পর দেখা গেছে আলোচ্য ডাইনোসর হাড়টি এমনকি কোশীয় স্তরেও বিভিন্ন সূক্ষ্ম গঠন অবিকৃত রেখে দিয়েছে! এই কোশীয় উপাদানগুলোর প্রকৃতি ও গঠনপদ্ধতি এখনও যথাযথভাবে নির্ণয় করা হয়নি; তাই শোয়াইৎজারের গবেষণার পূর্ণ অভিঘাত সম্পর্কে এখনও নিশ্চিত হওয়া যায়নি। এই গবেষণা এখনও জারি আছে।

২০০৯ খ্রিঃ শোয়াইৎজার ও তার দল সতর্ক গবেষণার পর ঘোষণা করেন যে অন্যান্য বেশ কিছু নমুনায় তারা অনুরূপ অবস্থা লক্ষ করেছেন। এগুলোর মধ্যে ছিল মন্টানারই জুডিথ নদী প্রস্তরক্ষেত্র থেকে প্রাপ্ত একটি হ্যাড্রোসরিড ও একটি "ব্র্যাকিলোফোসরাস ক্যানাডেনসিস"। এই নমুনাগুলোয় আরও সূক্ষ্ম কলাকোশের সংরক্ষণের চিহ্ন রয়েছে; এমনকি নিউক্লিয়াসের চিহ্নযুক্ত অবিকৃত অস্থিকোশ ও লোহিত রক্তকণিকা পর্যন্ত। এছাড়া নমুনাগুলোয় পাওয়া গেছে কোলাজেন, যা প্রথম প্রাপ্ত টির‍্যানোসরাসটির দেহেও ছিল। প্রাণীদেহের কোলাজেনের প্রকৃতি তার ডিএনএ অনুযায়ী পরিবর্তিত হয় এবং এই সমস্ত ডাইনোসরের কোলাজেনের প্রকৃতি আধুনিক মুরগি ও উটপাখির কোলাজেনের অনুরূপ।

জীবাশ্মীভূত ডাইনোসরের দেহ থেকে সফলভাবে প্রাচীন ডিএনএ নিষ্কাশনের প্রচেষ্টার খবর পাওয়া গেছে দু'বার, কিন্তু এগুলোর সত্যতা যাচাই করা হয়নি। যদিও পাখি, সরীসৃপ প্রভৃতি আধুনিক প্রজাতিদের জিন বিন্যাসের সাথে তুলনা করে বিশ্লেষণাত্মক জাতিজনি পুনর্গঠনের সময় একটি আনুমানিক ডাইনোসরের দেহের একটি আনুমানিক সক্রিয় পেপটাইড সম্পর্কে ধারণা করা হয়েছে। এছাড়া অনেক ডাইনোসর নমুনায় হিমোগ্লোবিন সমেত অনেক প্রোটিনের সন্ধান পাওয়ার খবর এসেছে।

সঠিক অনুচ্ছেদ শিরোনাম কোনটি?
titleA. ডাইনোসরের শ্রেণীবিন্যাস
titleB. কোমল কলাতন্ত্র ও ডিএনএ
titleC. গুরুত্বপূর্ণ শারীরস্থানিক বৈশিষ্ট্য
titleD. প্যালিওসিনে সম্ভাব্য ধারাবাহিকতা
উত্তর: titleB
বারাণসীর বৈদিক ঋষি বাৎস্যায়ন খ্রিস্টীয় প্রথম শতাব্দীতে নেপালের রাজার দ্বারস্থ হয়ে উপজাতীয় গোষ্ঠীগুলিকে হিন্দুধর্মে ধর্মান্তরিত ও তাদের নরবলি প্রথার গ্রহণযোগ্য বিকল্প চালু করার জন্য অনুরোধ করেন। বাৎস্যায়নের মতে, পূর্ব হিমালয়ের গারো পাহাড়ে তারা দেবীর তান্ত্রিক পূজা প্রচলিত ছিল। সেখানে আদিবাসীরা দেবীর যোনিকে ‘কামাকি’ নামে পূজা করত। ব্রাহ্মণ্যযুগে কালিকাপুরাণে সব দেবীকেই মহাশক্তির অংশ বলা হয়েছে। সেই হিসেবে, কামাক্ষ্যাও মহাশক্তির অংশ হিসেবে পূজিত হন।

কালিকা পুরাণের মতে, কামাখ্যা মন্দিরে সতী শিবের সঙ্গে বিহার করেন। এখানে তার মৃতদেহের যোনি অংশটি বিষ্ণুর সুদর্শন চক্রে ছিন্ন হয়ে পড়েছিল। দেবীভাগবত পুরাণের ১০৮ পীঠের তালিকায় যদিও এই তীর্থের নাম নেই। তবে অপর একটি তালিকায় কামাখ্যা নাম পাওয়া যায়। যোগিনী তন্ত্রে অবশ্য কালিকা পুরাণের মতকে অগ্রাহ্য করে কামাখ্যা কালী বলা হয়েছে এবং যোনির প্রতীকতত্ত্বের উপর গুরুত্ব দেওয়া হয়েছে।

সঠিক অনুচ্ছেদ শিরোনাম কোনটি?
titleA. অহোম রাজত্বে কামাখ্যা
titleB. কিংবদন্তি
titleC. ইতিহাস
titleD. উৎসব
উত্তর: titleB
এক সময় ঘিলাছড়ায় প্রচুর গবাদিপশু পালন করা হত এ জন্য এখানে দুধ হতে প্রচুর ঘি উৎপাদিত হত এই ঘি এর ছড়া ক্রমে ক্রমে পরিবতন হয়ে ঘিলাছড়া নামটি উৎপন্ন হয়।ঘিলাছড়া ইউনিয়ন ১৯৬০ সালে প্রতিষ্ঠিত হয়। প্রথম চেয়ারম্যান ছিলেন মইজ উদ্দিন। আপ্তাব আলী প্রথম নিবাচিত চেয়ারম্যান। ইউপি ভবন স্থাপন কাল ১৯৮৭ সালে।

সঠিক অনুচ্ছেদ শিরোনাম কোনটি?
titleA. শিক্ষার হার ও শিক্ষা প্রতিষ্ঠান
titleB. প্রশাসনিক এলাকা
titleC. জনপ্রতিনিধি
titleD. ইতিহাস
উত্তর: titleD
১৯৭২ সালে রাশিয়ার মস্কোয় লুকাসের জন্ম। তার বাবা লেভ ব্রেগম্যান ছিলেন ইঞ্জিনিয়ার এবং মা এলিনা ত্রেইভাস ছিলেন রাশিয়ান সাহিত্য শিক্ষিকা। ১৯৯৪ সালে তিনি মস্কো স্টেট ল অ্যাকাডেমি থেকে আইনে একটি ডিগ্রি অর্জন করেন। স্নাতক হওয়ার পর লুকাস ১৯৯৫ সাল পর্যন্ত একটি ট্রাভেল এজেন্সি চালান। তারপর রাশিয়া ছেড়ে জার্মানির মিউনিখে চলে আসেন। পরের দুই বছর তিনি ফ্রান্সে অতিবাহিত করেন। ১৯৯৭ সালে লুকাস নিউ ইয়র্ক সিটিতে চলে আসেন।

২০০৪ সালের ১২ নভেম্বর লুকাস মার্কিন নাগরিক হিসেবে শপথ নেন। ২০০৮ সালের অক্টোবরে লুকাস ঘোষণা করেন যে তিনি তার আট বছরের পুরুষ বন্ধু রিচার্ড উইঙ্গারকে বিয়ে করেছেন। একটি প্রেস বিজ্ঞপ্তিতে বলা হয় যে, সমলিঙ্গ বিবাহ অধিকার আন্দোলনের সমর্থনেই তারা বিয়ে করতে চেয়েছিলেন।

সঠিক অনুচ্ছেদ শিরোনাম কোনটি?
titleA. অভিনেতা
titleB. জন্ম ও পরিচয়
titleC. পরিচালক
titleD. পেশাজীবন
উত্তর: titleB
পরবর্তীতে ১৯১৪ সালের ১লা নভেম্বর চিলির বিরুদ্ধে করোনেলের যুদ্ধ সংঘটিত হয়। এ্যাডমিরাল স্পী তাকে পরাস্ত করতে আসা ব্রিটিশ বাহিনীকে পরাজিত করে এই যুদ্ধে জয়লাভ করেন। তার দুটি সশস্ত্র যুদ্ধজাহাজ এবং তিনটি হালকা ক্রুইজার রাজকীয় নৌবাহিনীর দুটি সশস্ত্র ক্রুইজার ডুবিয়ে দেয়। সেই সাথে একটি ব্রিটিশ হালকা ক্রুইজার এবং একটি সাহায্যকারী ক্রুইজারকে পালিয়ে যেতে বাধ্য করে। যেখানে মাত্র তিনজন জার্মান আহত হয়েছিল সেখানে ১,৫০০ এর বেশি ব্রিটিশ নাবিক (উভয় ক্রুইজার থেকে) মারা গিয়েছিল। এই বিজয় বেশিক্ষণ স্থায়ী হয়নি। শীঘ্রই জার্মান বাহিনী ১৯১৪ সালের ডিসেম্বরে আটলান্টিক মহাসাগরে ফকল্যান্ডের যুদ্ধে পরাজিত হয়। স্পী নিজেও তার নিজের জাহাজ এসএমএস স্কার্নহোস্টের সাথে তলিয়ে যান।

শুধুমাত্র ক্রুইজার ড্রেসডেন এবং সাহায্যকারী জাহাজ সেইডলিটজ ছিল ফকল্যাণ্ডের যুদ্ধ থেকে পালিয়ে আসতে সক্ষম জার্মান জাহাজ। সেইডলিটজ আটলান্টিক মহাসাগর পাড়ি দিয়ে পালিয়ে নিরপেক্ষ আর্জেন্টিনায় প্রবেশ করে এবং ড্রেসডেন প্রশান্ত মহাসাগর দিয়ে পালিয়ে যায়। খুব বেশি সফল না হলেও ড্রেসডেন পরবর্তীতে ১৯১৫ সালের মার্চ মাস পর্যন্ত তার ইঞ্জিন বিকল হওয়ার আগে পর্যন্ত বাণিজ্য কাজে নিয়োজিত ছিল।

কোনরকম মেরামত ছাড়াই জার্মান হালকা ক্রুইজারটি জলপথে নিরপেক্ষ চিলির জলসীমায় মাস ই টিয়েরা দ্বীপপুঞ্জে পৌঁছায়। সেখানে ব্রিটিশ নৌবাহিনী তাদের কোণঠাসা করে ফেলে। ছোট একটি লড়াইয়ের পর ড্রেসডেনে ফুটো হয়ে যায় এবং এর ক্রুরা চিলি কর্তৃপক্ষের কাছে আত্মসমর্পণে বাধ্য হয়। এই যুদ্ধে ড্রেসডেনের চারজন ক্রু মারা যায়।

সঠিক অনুচ্ছেদ শিরোনাম কোনটি?
titleA. চিলি এবং ফকল্যান্ড
titleB. জার্মান পূর্ব এশীয় বাহিনীর পিছু হটা
titleC. মাঞ্চু পুনরূদ্ধার
titleD. চীনে
উত্তর: titleA
সোহিনী সরকার ৬ মার্চ, ১৯৮৭ সালে ভারতের পশ্চিমবঙ্গ রাজ্যের উত্তর ২৪ পরগণা জেলার খড়দহে জন্মগ্রহণ করেন ও বেড়ে ওঠেন। তিনি শৈশব থেকে মিডিয়া আঙ্গিনা সম্পর্কে উৎসাহী ছিলেন এবং পরবর্তী সময়ে নিজেকে সফল অভিনেত্রী হিসাবে প্রতিষ্ঠা করেন। তিনি কর্মজীবনের শুরুর দিকে একটি ধারাবাহিকের শুটিংয়ের সময় কাস্টিং কাউচেড় শিকার হয়েছিলে, তারপর পরে একটা ভাল কাজ পেয়ে ওই ধারাবাহিকটি ছেড়ে বেড়িয়ে আসেন। এখন, তিনি কলকাতার শোবিজ শিল্পের অন্যতম সুন্দরী অভিনেত্রী হিসেবে বিবেচিত। তিনি ২০১১ সালে কলকাতা বিশ্ববিদ্যালয় থেকে রসায়নে মাস্টার্স ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. চলচ্চিত্র
titleD. ২০১৬-বর্তমান
উত্তর: titleA
কলেজের ১১ তলা ভবনের ৪র্থ তলায় কলেজটির গ্রন্থাগার অবস্থিত। গ্রন্থাগারে সিলেবাস ভিত্তিক বইয়ের পাশাপাশি অন্যান্য জ্ঞানমূলক বইয়ের সমন্বয়ে গঠিত। গ্রন্থাগারে ৩,০০০ বই রয়েছে। লাইব্রেরীটি সকল শিক্ষার্থীর জন্য উন্মুক্ত হলেও শুধুমাত্র কার্ডধারী শিক্ষার্থীরাই বই বাসায় নিয়ে যেতে পারে। গ্রন্থাগারটি শীতাতপ নিয়ন্ত্রিত।

সঠিক অনুচ্ছেদ শিরোনাম কোনটি?
titleA. ড্রেস কোড
titleB. পরীক্ষা কক্ষ
titleC. গ্রন্থাগার
titleD. ফলাফল পর্যালোচনা
উত্তর: titleC
ওসমানীর জন্ম ১৯১৮ সালের ১লা সেপ্টেম্বর সুনামগঞ্জে। তার পৈত্রিক বাড়ি সিলেট জেলার বালাগঞ্জ থানার (অধুনা ওসমানী নগর উপজেলা) দয়ামীরে। তার পিতা খান বাহাদুর মফিজুর রহমান, মাতা জোবেদা খাতুন। খান বাহাদুর মফিজুর রহমানের দুই ছেলে ও এক মেয়ের মধ্যে সবার ছোট ছেলে ওসমানী। ওসমানীর জন্মের প্রাক্কালে ১৯১৮ সালে খান বাহাদুর মফিজুর রহমান তৎকালীন আসামের সুনামগঞ্জ সদর মহকুমায় সাব-ডিভিশনাল অফিসার হিসেবে নিয়োজিত ছিলেন৷ তাদের বসবাস ছিল সুনামগঞ্জ সদরেই। এখানেই জন্ম হয় ওসমানীর।

সঠিক অনুচ্ছেদ শিরোনাম কোনটি?
titleA. জন্ম
titleB. সেনাবাহিনীর জীবন
titleC. মহাপ্রয়াণ
titleD. যুদ্ধপরবর্তী জীবন
উত্তর: titleA
এনায়েতুল্লাহ খান আনন্দ মোহন কলেজের ছাত্র ছিলেন। তিনি কলেজের ছাত্র ইউনিয়নের সাধারণ সম্পাদক হিসাবে দায়িত্ব পালন করেন। এরপর তিনি ঢাকা বিশ্ববিদ্যালয়ে ভর্তি হন, স্নাতক সম্পন্ন করেন এবং দর্শনে মাস্টার্স ডিগ্রী অর্জন করেন। ঢাকা বিশ্ববিদ্যালয়ে পড়ার সময় তিনি ছাত্র ইউনিয়নের পক্ষ থেকে ছাত্র রাজনীতিতে জড়িত ছিলেন এবং শহীদুল্লাহ হল বিভাগের ভাইস প্রেসিডেন্ট হিসাবে দায়িত্ব পালন করেছেন। তিনি ১৯৫২ সালে বাংলা ভাষা আন্দোলনে সক্রিয়ভাবে অংশগ্রহণ করেন। পরে তিনি বাংলাদেশের মুক্তিযুদ্ধের পক্ষে কাজ করেন। তিনি আবদুল হামিদ খান ভাসানী সঙ্গে ফারাক্কা লং মার্চ কমিটিতে যোগ দেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. শিক্ষা ও রাজনীতি
titleD. সাংগঠনিক কর্মকাণ্ড
উত্তর: titleC
ব্রিটিশ সময়কার ঢাকার ম্যাজিস্ট্রেট চার্লস ডয়'স মূল শহরের সঙ্গে রেসকোর্সকে সংযুক্ত করার জন্য ময়দানের উত্তর-পূর্ব দিকে একটি সড়ক তৈরি করেন। এই সড়কের প্রবেশপথে তৈরি করা হয় দুটি স্তম্ভ। অপর এক তথ্যে বলা হয়েছে, ইসলাম খাঁর আমলে রমনা অঞ্চলে ছিল "বাগে বাদশাহী" নামে মোগল উদ্যান। বাগে বাদশাহীর প্রবেশপথে ছিল দুটি স্তম্ভ। পরে তা পুনর্নির্মাণ করে নামকরণ করা হয় "ময়মনসিংহ গেট"।
সঠিক অনুচ্ছেদ শিরোনাম কোনটি?
titleA. ঐতিহাসিক স্থাপনা
titleB. নামকরণ
titleC. গঠন
titleD. ইতিহাস
উত্তর: titleD
সান ফ্রান্সিসকোতে মাইক্রোসফট বিল্ড ডেভেলপার কনফারেন্সে (২-৪ এপ্রিল, ২০১৩) প্রথমবারের মত কোর্টানা প্রদর্শিত হয়েছিল। এটি উইন্ডোজ ফোন এবং উইন্ডোজের জন্য ভবিষ্যতের অপারেটিং সিস্টেম, যা মাইক্রোসফটের পরিকল্পিত "পরিবর্তন" এর মূল উপাদান হিসেবে চালু করা হয়েছে।

এর নামকরণ করা হয় কোটারানা নামক , একটি কৃত্রিম বুদ্ধিমত্তার চরিত্র যা মাইক্রোসফ্টের হালো ভিডিও গেম ফ্র্যাঞ্চাইজতে বেঙ্গি লোককাহিনী থেকে উৎপন্ন হয়েছে, চরিত্রটিতে নেপথ্যকণ্ঠ অভিনেত্রী জেন টেলরের সঙ্গে, ব্যক্তিগত সহকারী ইউএস-নির্দিষ্ট সংস্করণটিতে ভয়েস ফিরিয়ে আনে।

সঠিক অনুচ্ছেদ শিরোনাম কোনটি?
titleA. নকশা
titleB. ইতিহাস
titleC. ঐক্যবদ্ধতা
titleD. অনুস্মারক
উত্তর: titleB
১৭৮০ সালের দিকে লর্ড প্রখম খেলতে শুরু করেন। কিন্তু, আনুষ্ঠানিকভাবে তার প্রথম অন্তর্ভুক্ত করা হয় ৩১ মে, ১৭৮৭ তারিখে। ডরসেট স্কয়ারের বর্তমান অবস্থানে অবস্থিত তার নিজ মাঠে (যা বর্তমানে লর্ড’স ওল্ড গ্রাউন্ড নামে পরিচিত) মিডলসেক্সের হয়ে এসেক্সের বিপক্ষে খেলেন। লর্ড কোনদিন নিজেকে খেলোয়াড় হিসেবে পরিচিতি ঘটাতে পছন্দ করেননি। কিন্তু ১৭৯০-এর দশকে ঐ খেলায় তাকে অত্যন্ত উঁচুমানের বোলাররূপে উপস্থাপন করা হয়েছে। সর্বোপরি এটি সত্য যে, তার প্রতিপক্ষীয় দল সর্বদাই উচ্চ মানদণ্ডের অধিকারী ছিল না।

১৭৮৬ সালে হোয়াইট কন্ডুইট ক্লাবের শীর্ষস্থানীয় সদস্য উইচিলসি’র ৯ম আর্ল জর্জ ফিঞ্চ ও রিচমন্ডের ৪র্থ ডিউক চার্লস লেনক্সের দ্বারা প্রভাবান্বিত হন। তারা লর্ডকে তাদের ক্লাবের জন্য আরও ব্যক্তিগত স্থান খুঁজে বের করতে বললেন। এছাড়াও, কোন ক্ষতির সম্ভাবনা পূরণের জন্য তারা তাকে নিশ্চয়তা প্রদান করলেন। মে, ১৭৮৭ সালে লর্ড ডরসেট স্কয়ারে সাত একর জমির (২৮,০০০ বর্গমিটার) সন্ধান পান ও সেখানেই তিনি প্রথম মাঠ নির্মাণ শুরু করেন। হোয়াইট কন্ডুইট সেখানে নিজেদের আস্তানা গাড়ে ও নতুন প্রতিষ্ঠিত মেরিলেবোন ক্রিকেট ক্লাবের সাথে একীভূত হয়।

১৮১০ সালে প্রথম মাঠের লিজের সময়সীমা শেষ হয়ে যায়। এরপর লর্ড আরও দু’টি মাঠ ৮০ বছর মেয়াদে লিজ নেন। ১৮০৯ সালে প্রতিষ্ঠিত দ্বিতীয় মাঠটি বর্তমানে লর্ড’স মিডল গ্রাউন্ড নামে পরিচিত। সেন্ট জন’স উড ক্রিকেট ক্লাব এখানে প্রথম খেলতে আসে। এ ক্লাবটিও পরবর্তীকালে এমসিসি’র সাথে একীভূত হয়। ১৮১১ সালে মিডল গ্রাউন্ডে এমসিসি’র সদর দফতর প্রতিষ্ঠিত হয়। ১৮১৩ সালে ব্রিটিশ পার্লামেন্ট মাঠটিকে রিজেন্ট’স খালের জন্য আদেশবলে নিয়ন্ত্রণ গ্রহণ করে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. লর্ড’স তৃতীয় মাঠ
titleC. অবসর
titleD. প্রারম্ভিক জীবন
উত্তর: titleA
১৯৬৩-৬৪ মৌসুমে পাঁচমাসের জন্য অস্ট্রেলিয়া ও নিউজিল্যান্ড সফরে দক্ষিণ আফ্রিকা দলের অধিনায়ক মনোনীত হন। তার নিয়োগকর্তা তাকে দীর্ঘদিনের ছুটি দিতে অক্ষমতা প্রকাশ করেন। সেজন্যে কেবলমাত্র এ সফরেই তাকে দেখা যায়। ক্রিকেটপ্রেমী বৃহৎ আকারের ডারবান বিপনীবিতানের পরিচালক তাকে জনসংযোগ কর্মকর্তা পদে যোগ দেয়ার আমন্ত্রণ জানান ও অবসর সময়ে ক্রিকেট খেলার জন্য অনুমোদন প্রদান করেন।

সফরের শুরুর দিকে সাইনুসাইটিসে আক্রান্ত হন এবং পার্থ ও ব্রিসবেনের হাসপাতালে সময় কাটান। প্রথম টেস্ট শেষে তার অস্ত্রোপাচার করতে হয়। অস্ট্রেলিয়ার বিপক্ষে পাঁচ টেস্টের সিরিজে ৬৪.৮৫ গড়ে ৪৫৪ রান ও ৩৮.১৮ গড়ে ১১ উইকেট পান। তরুণ দলকে নেতৃত্ব দিয়ে তিন টেস্টে ড্র করান ও ১-১ ব্যবধানে সিরিজ ড্র হয়।

সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. প্রারম্ভিক জীবন
titleC. প্রথম-শ্রেণীর ক্রিকেট
titleD. ব্যক্তিগত জীবন
উত্তর: titleA
ইনকা সভ্যতার সাম্রাজের প্রথম যুগের ইতিহাস খুব স্পষ্ট নয়। স্পেনীয়দের লেখায় কিছু ধারণা পাওয়া যায়। কুজকো অঞ্চলে যাত্রা শুরু হলেও ক্রমে বর্তমান আইয়াকুচো, পেরু ইত্যাদি অঞ্চলের অনেকটা অংশ নিয়ে ইনকাদের বিশাল শক্তিশালী রাজ্য গড়ে উঠেছিল।দশ শতকে এ অঞ্চলগুলো ছোট ছোট সামন্ত অধিপতিদের অধীনে ছিল। প্রথমদিকে ইনকারা প্রতিবেশী ক্ষুদ্র রাজ্যগুলোর ওপর আধিপত্য বিস্তার করে । অনেকের ধারণা, ইনকা সাম্রাজের প্রতিষ্ঠাতা ছিলেন মানকো কাপাক।ইনকাদের রাজ্য বিস্তারে সবচেয়ে সফল রাজা ছিলেন পাচাকুটি। স্পেনীয় ঐতিহাসিকদের বর্ণনা অনুযায়ী, পরবর্তীকালে প্রতিষ্ঠিত ইনকা সাম্রাজের তিন ভাগের দুই ভাগই অধিকার করেছিলেন তিনি।১৪৭০ সালে ইনকারা সবচেয়ে সম্পদশালী ও শক্তিধর রাজ্য চিমু অধিকার করে। বর্তমান পেরুই হচ্ছে সে যুগের চিমু। বিজয় অভিযান চূরান্তভাবে সম্পন্ন করেছিলেন পাচাকুটির ছেলে। সিংহাসনের এ উওরাধিকারীর নাম ছিল টোপা ইনকা। সিংহাসনে বসার আগেই উওরের সীমান্ত এলাকায় আঘাত হানেন তিনি। এখানেই জন্ম নেয় ইকুয়েডর রাজ্য। তার শাসনকালে ইনকা সাম্রাজ্যের অন্তর্ভুক্ত হয় পেরুর দক্ষিণে সমুদ্র তীরাঞ্চল, চিলির উওরাংশ, আজেন্টিনারেউওর-পশ্চিমাংশ এবং বলিভিয়া- মালভূমির কিছু অংশ। শেষ ইনকা শাসক আটাহুয়ালপা এর পিতা হুয়াইনা কাপাক ১৫২৭ সালে মৃত্যুর পূর্ব পর্যন্ত সাম্রাজ্যের শেষ উওর সীমায় শাসন করেছিলেন।


সঠিক অনুচ্ছেদ শিরোনাম কোনটি?
titleA. ইতিহাস
titleB. প্রশাসন
titleC. সাম্রাজ্যের অবসান
titleD. অবস্থান
উত্তর: titleA
বাংলাদেশ সরকারের বক্তব্য ঐ তথাকথিত অঞ্চলে ভালোভাবেই পালন করা হচ্ছিল। বাংলাদেশের পররাষ্ট্র সচিব তৌহিদ হোসেন মিয়ানমারের রাষ্ট্রদূতকে তলব করেন এবং কূটনীতিক প্রতিনিধিদল নিয়ে ইয়াঙ্গুন যান। বাংলাদেশের অন্তর্বর্তীকালীন পররাষ্ট্রমন্ত্রী ইফতেখার আহমেদ চৌধুরী বাংলাদেশের সার্বভৌমত্ব ও সীমানা "যেকোনো মূল্যে" রক্ষা করার প্রতিজ্ঞা করেন। তবে মিয়ানমারের পক্ষ থেকে কোনো মন্তব্য পাওয়া যায়নি।

সঠিক অনুচ্ছেদ শিরোনাম কোনটি?
titleA. প্রত্যাহার
titleB. পটভূমি
titleC. রায়
titleD. সমঝোতা
উত্তর: titleD
এই সিরিজের উপন্যাসগুলো প্রায় কল্পসাহিত্য ধরনের, কোন কোন ক্ষেত্রে শিক্ষাবিষয়ক উপন্যাসের সাথে এর মিল পাওয়া যায়। বিশেষ করে যেখানে হগওয়ার্টসের কথা বলা হয়েছে, যেটি একটি ব্রিটিশ স্কুল এবং যার পাঠ্যক্রমে জাদুর বিভিন্ন ব্যবহার অন্তুর্ভুক্ত রয়েছে। এই অর্থে থমাস হিউগসের "টম ব্রাউন'স স্কুল ডেজ" উপন্যাসের সাথে এর মিল পাওয়া যায়। বইটিতে স্টিফেন কিং এর ভাষায় রহস্যময় গল্প, এবং প্রতিটি বই শার্লক হোমস সিরিজের মত রচনার ঢং লক্ষ্য করা যায়। বইটির বর্ণনাতে বিভিন্ন ঘটনার সূত্র লুক্কায়িত থাকে এবং উপন্যাসের চরিত্রেরা বিভিন্ন স্থানে বিভিন্ন ব্যক্তিকে সন্দেহভাজনের তালিকায় রাখে এবং কাহিনীর শেষের দিকে ঘটনার মোড় একদম ঘুরে যায়। বইটি তৃতীয় পুরুষের ভাষায় লেখা; তবে বইয়ের কিছু কিছু স্থানে এর ব্যতিক্রম রয়েছে (যেমন গবলেট অব ফায়ার, ফিলোসফার্স স্টোন ও হাফ ব্লাড প্রিন্স এর শুরুর দিকের কিছু অধ্যায়)। ঘটনার গোপনীয়তাগুলো পাঠক তখনি জানতে পারেন যখন হ্যারি তা জানতে পারে। প্রধান চরিত্র হারমায়োনি ও রন সহ অন্যান্য চরিত্রের চিন্তা চেতনা হ্যারির কাছে প্রকাশের আগে পর্যন্ত পাঠকের কাছে গোপন থাকে।

বইটি কিছু নির্দিষ্ট গৎবাধা নিয়ম মেনে চলে। সপ্তম বই ড্যাথলি হ্যালোজ ছাড়া প্রতিটি বইয়ের সময়সীমা থাকে একবছর এবং প্রতিটি বইয়ের শুরুতে হ্যারি মাগল দুনিয়ায় তার খালা-খালু ডার্সলি পরিবারের সাথে থাকে। পরে হ্যারি জাদুর দুনিয়া ডায়াগন এলি, ওয়িজলিদের বাসা কিংবা বারো নাম্বার, গ্রিমল্ড প্লেস এলাকায় যায়। এরপর বিদ্যালয়ের রেলগাড়িতে করে সে হগওয়ার্টসে ফিরে আসে। হগওয়ার্টসে আসার পর কাহিনী পরিপক্কতা লাভ করে এবং অন্যান্য চরিত্র বর্ণনায় আসে। প্রতি বইতেই দেখা যায় বিদ্যালয়ে পাঠের সময় কঠিন রচনা, কষ্টসাধ্য জাদু, অসহনশীল শিক্ষকের সাথে হ্যারির মানসিক যুদ্ধ। ঘটনা শেষ হয় যখন হ্যারির হাতে ভোলডেমর্ট পরাস্ত হয় এবং অ্যালবাস ডাম্বলডোর হ্যারিকে কাহিনীর বিভিন্ন তাৎপর্য ব্যাখ্যা করেন।

সঠিক অনুচ্ছেদ শিরোনাম কোনটি?
titleA. বাণিজ্যিক সফলতা
titleB. মহাবিশ্ব
titleC. মূলভাব
titleD. কাহিনীর গঠন ও ধরণ
উত্তর: titleD
আইআরজিসির কুদস ফোর্সের কমান্ডার হিসাবে তার নিয়োগের সঠিক তারিখ পরিষ্কার নয়, তবে আলী আলফোনহ ১৯৯৯ সালের ১০ সেপ্টেম্বর থেকে ১৯৯৮ সালের ২১ শে মার্চ অবধি উল্লেখ করেছেন। ২০০৭ সালে জেনারেল ইয়াহিয়া রহিম সাফাভি এই পদ ছাড়লে আইআরজিসির কমান্ডার পদে তিনি সম্ভাব্য উত্তরসূরিদের একজন হিসাবে বিবেচিত হন। ২০০৮ সালে, তিনি ইমাদ মুগনিয়ার মৃত্যুর সন্ধানে একদল ইরানি তদন্তকারীকে নেতৃত্ব দিয়েছিলেন। সোলাইমানি ২০০৮ সালের মার্চ মাসে ইরাকি সেনাবাহিনী এবং মাহদী সেনাবাহিনীর মধ্যে যুদ্ধবিরতি ব্যবস্থা করতে সহায়তা করেছিলেন। 

২০০১ সালের ১১ ই সেপ্টেম্বরের হামলার পরে, আমেরিকা যুক্তরাষ্ট্রের একজন সিনিয়র স্টেট ডিপার্টমেন্টের কর্মকর্তা রায়ান ক্রোকার শিয়াকে লক্ষ্য করে তালেবানদের ধ্বংস করতে সহযোগিতা করার উদ্দেশ্যে সোলেইমানির নির্দেশে থাকা ইরানি কূটনীতিকদের সাথে দেখা করার জন্য জেনেভা গিয়েছিলেন। এই সহযোগিতা আফগানিস্তানে বোমা হামলা অভিযানের লক্ষ্য নির্ধারণে এবং আল-কায়েদার মূল কর্মীদের ধরার ক্ষেত্রে আফগানদের হয়ে গুরুত্বপূর্ণ ভূমিকা পালন করেছিলো। তবে হঠাৎ করে জানুয়ারি ২০০২ এ শেষ হয়েছিল, যখন জর্জ ডব্লু বুশ ইরানকে "শয়তানের অক্ষশক্তি" হিসাবে ইরানকে নামকরণ করেছিলো।

২০০৯ সালে ফাঁস হওয়া এক প্রতিবেদনে বলা হয়েছিল যে জেনারেল সোলেইমানি ক্রিস্টোফার আর হিল এবং জেনারেল রেমন্ড টি ওডেরানো (তৎকালীন বাগদাদে আমেরিকার দুই সিনিয়র দুই কর্মকর্তা) ইরাকের রাষ্ট্রপতি জালাল তালাবানি (যিনি জেনারেল সোলাইমানিকে কয়েক দশক ধরে চেনে) কার্যালয়ে সাক্ষাত করেছিলেন। হিল এবং জেনারেল ওডার্নো বৈঠকটি হওয়ার বিষয়টি অস্বীকার করেছেন। 

২৪ শে জানুয়ারি ২০১১, সোলেইমানিকে ইরানের সর্বোচ্চ ধর্মীয় নেতা আলি খামেনিই মেজর জেনারেল হিসাবে পদোন্নতি দিয়েছিলেন। সোলেইমানিকে "জীবিত শহীদ" আখ্যা দিয়ে এবং আর্থিকভাবে সহায়তা করার অঙ্গিকার দিয়ে তার সাথে ঘনিষ্ঠ সম্পর্ক রয়েছে বলেছেন করেছেন খামেনি। 

সোলাইমানিকে "মধ্যপ্রাচ্যের একক সবচেয়ে শক্তিশালী অপারেটিভ" এবং পশ্চিমা প্রভাবের বিরুদ্ধে লড়াই করার এবং মধ্য প্রাচ্যে শিয়া ও ইরানি প্রভাব বিস্তারের প্রচারের ইরানের প্রয়াসের প্রধান সামরিক কৌশলবিদ হিসাবে বর্ণনা করা হয়েছিল। ইরাকে কুদস বাহিনীর কমান্ডার হিসাবে বিশ্বাস করা হয়েছিল যে তিনি ইরাকি সরকারের সংগঠনকে দৃঢ়ভাবে প্রভাবিত করেছিলেন, বিশেষত পূর্ববর্তী ইরাকি প্রধানমন্ত্রী নূরী আল-মালিকি নির্বাচনের পক্ষে সমর্থন করেছিলেন। এমনকি সোলেইমানিকে "ইরানের নিজস্ব নিজস্ব আরভিন রোমেল " বলে বর্ণনা করা হয়েছে। 

কিছু সূত্রের মতে, ১৯৯৯ সালে কুদস কমান্ডার নিযুক্ত হওয়ার পর থেকে সোলেইমানি লেবাননের শিয়া দল হিজবুল্লাহর সামরিক শাখার প্রধান নেতা ও স্থপতি ছিলেন। ২০১২ সালের অক্টোবরে প্রচারিত একটি সাক্ষাত্কারে তিনি বলেছিলেন যে দ্বন্দ্ব তদারকি করতে ২০০৬ সালের ইস্রায়েল-হিজবুল্লাহ যুদ্ধের সময় তিনি লেবাননে ছিলেন। 

সঠিক অনুচ্ছেদ শিরোনাম কোনটি?
titleA. ২০১৬ সালে ২০১৭ সালে অপারেশন
titleB. ব্যক্তিগত জীবন
titleC. রাজনীতিতে
titleD. কুদস ফোর্সের কমান্ড
উত্তর: titleD
বাইজেন্টাইন ও সাসানীয় সাম্রাজ্যে পূর্ব থেকেই মুদ্রা ব্যবস্থা চালু ছিল। উমাইয়া আমলেও একই ব্যবস্থা বহাল থাকে। আগে থেকে চলা মুদ্রাগুলো চলতে থাকে। তবে এগুলোর উপর কুরআনের আয়াত অঙ্কিত করা হয়। পাশাপাশি উমাইয়া সরকার নিজস্ব মুদ্রা চালু করে। এগুলো পূর্বের মুদ্রাগুলোর মতই ছিল। ইতিহাসে এটিই মুসলিম শাসক কর্তৃক প্রথম নিজস্ব মুদ্রা চালুর ঘটনা। স্বর্ণমুদ্রাকে বলা হত দিনার ও রৌপ্যমুদ্রাকে বলা হত দিরহাম।

সঠিক অনুচ্ছেদ শিরোনাম কোনটি?
titleA. অমুসলিম
titleB. মুদ্রা
titleC. দিওয়ান আল খারাজ
titleD. সরকারি কর্মচারী
উত্তর: titleB